  Туспуктэм: Алексей Арзамасцев Майя Бывальцева Ижкарын улӥсьёсты Буре ваён сквер кылдытонъя проектной семинаре пыриськыны ӧтё. Ужрад 11-тӥ южтолэзе 10 часысен кар администрацилэн юртаз ортчоз. Со сярысь карлэн пресс-службаез ивортӥз. Семинарын вуоно скверлы ӵектос кылдытонъя вожвылъяськонлы техзадание дасялозы. Кенешонэз Москваысь урбанист, кар огинъёсъя но мерлыко ӵектосъёсъя эксперт Святослав Мурунов нуоз. Ужрадэ пыриськон понна 10-тӥ южтолэзе 14 часозь пусйиськыны кулэ. Тодэ вайытом, Буре ваён сквер Ижкарысь 88 номеро школаын шимучыр дыръя быремъёслы сӥземын луоз. Со Майской ульчаысь МФЦ вӧзын интыяськоз. Школаысь дышетсьёс но дышетскисьёс, микрорайонын улӥсьёс скверлэн тусыз по пуштросэз сярысь асьсэлэсь малпанъёссэс веразы ни, проектной семинарын соосты озьы ик эскерозы. Тегъёс: паркъёс Ижкар  